Във връзка с постъпило уведомление с ОВОС-236/23.01.2025г. за инвестиционно предложение „Обществено обслужваща, складова, търговска и административна дейност, крайпътен комплекс и автомивка“ в ПИ идентификатор 38950.13.43, местност „БУРАГО, с.Костиево, общ.Марица, обл. Пловдив и писмо изх. № ПУ-01-176(1)/17.03.2025г. на Басейнова Дирекция Източнобеломорски район Пловдив, с възложител р. марков, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение включва изграждане крайпътен комплекс и сондажен кладенец с дълбочина до 20 м. Така заявеното ИПпопада в обхвата на т. 2, буква „г“ и т. 10, буква „б“ от Приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG0000578 „Река Марица“ и BG0002087 „Марица-Пловдив“.

Копие на писмото е изпратено до Община Марица, Кметство с.Костиево и БД ИБР

Отговорено от РИОСВ-Пловдив на 27.03.2025г.